Без перабольшвання можна сказаць, што спіс намінантаў змаглі б прадоўжыць удзельнікі святочнага канцэрта. Яго вядучая і аўтар сцэнарыя свята Алена Слядзеўская адзначыла, што на гэты раз у канцэртнай праграме прынялі ўдзел як добра вядомыя на Пастаўшчыне, так і новыя калектывы і выканаўцы. У іх ліку заслужаны аматарскі калектыў Рэспублікі Беларусь фальклорны ансамбль “Паазер’е”, узорная цыркавая студыя “Каскад”, танцавальныя калектывы раённага цэнтра дзяцей і моладзі, ансамбль барабаншчыц Пастаўскай дзіцячай школы мастацтваў, салісты эстрадных студый Вольга Толсцік, Івар Гінько, Ірына Іршонак, удзельнікі мастацкай сама­дзейнасці Іна Гарачкіна, Аляксей Конанаў, Карына Юхневіч, Наталля Казаровец, Аляксандр Апанасевіч, Анжаліка Сялевіч, Аляксандр Макаранка і іншыя.